Komisijos sprendimas
1998 m. rugsėjo 3 d.
pateikiantis nacionalinių etaloninių laboratorijų likučiams aptikti sąrašą
(pranešta dokumentu Nr. C (1998) 2487)
(tekstas svarbus EEE)
(98/536/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinanti Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB [1], ypač į jos 14 straipsnio 1 dalį,
kadangi Direktyvos 96/23/EB 14 straipsnio 1 dalyje nustatyta, kad kiekviena valstybė narė paskirtų bent vieną nacionalinę etaloninę laboratoriją tam tikroms medžiagoms arba likučiams aptikti, kad kiekvienas likutis arba likučių grupė nebūtų priskirti daugiau kaip vienai nacionalinei etaloninei laboratorijai; kadangi iki 2000 m. gruodžio 31 d. to paties likučio arba likučių grupės tyrimą valstybės narės ir toliau gali pavesti kelioms nacionalinėms laboratorijoms, jų paskirtoms dar iki tos direktyvos priėmimo;
kadangi Direktyvos 96/23/EB 14 straipsnio 1 dalyje yra nustatytos minimų nacionalinių etaloninių laboratorijų užduotys aptinkant likučius, o Komisijai yra nurodyta sudaryti tokių nacionalinių etaloninių laboratorijų sąrašus;
kadangi ne vėliau kaip iki 2000 m. gruodžio 31 d. būtina iš naujo išnagrinėti šio sprendimo priedą;
kadangi dėl teisinio aiškumo reikėtų panaikinti kai kurias 1993 m. balandžio 15 d. Komisijos sprendimo 93/257/EEB, nustatančio pamatinius metodus ir pateikiančio nacionalinių etaloninių laboratorijų likučiams aptikti sąrašą [2], nuostatas;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ
1 straipsnis
Priede yra išvardytos nacionalinės etaloninės laboratorijos likučiams aptikti, paskirtos remiantis Direktyvos 96/23/EB 14 straipsniu.
2 straipsnis
Panaikinamas Sprendimo 93/257/EEB 4 straipsnis ir jo priedas.
3 straipsnis
Ne vėliau kaip iki 2000 m. gruodžio 31 d. šis sprendimas turi būti išnagrinėtas iš naujo.
4 straipsnis
Šis sprendimas skirtas valstybėms narėms.
Priimta Briuselyje, 1998 m. rugsėjo 3 d.